

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 07.07.2025. |  | Nr. AMD-25-339-rs |

|  |
| --- |
| Par satiksmi Gaigalas ielā, Silikātu ielā,  Keramikas ielā un Tekstilnieku ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības un sabiedrību ar ierobežotu atbildību “ACBR” 22.02.2024. noslēgto līgumu Nr. RDCA-24-33-lī “Pilsētas sabiedriskā transporta savienojuma punkta izbūve dzelzceļa stacijā - Bolderāja” un sabiedrības ar ierobežotu atbildību “ACBR” 04.07.2025. iesniegumu Nr. 4-OUT-2025-0538:

1. Noteikt, ka no 14.07.2025. līdz 25.07.2025.:

1.1 tiek slēgta transportlīdzekļu satiksme Keramikas ielā, posmā no ēkas Silikātu ielā 1K-3 līdz Tekstilnieku ielai, saskaņā ar satiksmes organizācijas shēmu (pielikumā);

1.2. tiek slēgta transportlīdzekļu satiksme Tekstilnieku ielā pirms krustojuma ar Silikātu ielu saskaņā ar satiksmes organizācijas shēmu (pielikumā);

1.3. tiek ierobežota transportlīdzekļu satiksme Silikātu ielā, posmā no ēkas Silikātu ielā 4 līdz dzelzceļa pārbrauktuvei, satiksmi regulējot ar luksoforu, saskaņā ar satiksmes organizācijas shēmu (pielikumā);

1.4. tiek ierobežota transportlīdzekļu satiksme Gaigalas ielā, posmā no Silikātu ielas līdz Finiera ielai, saskaņā ar satiksmes organizācijas shēmu (pielikumā).

2. Atbildīgais par darbu veikšanu - sabiedrības ar ierobežotu atbildību “ACBR” būvdarbu vadītājs Vladimirs Popovs (tālrunis 26352405; e-pasts: vladimirs.popovs@acbr.lv).

3. Sabiedrība ar ierobežotu atbildību “ACBR” no 14.07.2025. līdz 25.07.2025. Gaigalas ielā, Silikātu ielā, Keramikas ielā un Tekstilnieku ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4 darbu izpildi saskaņā ar līgumu;

3.5. sabiedriskā transporta satiksmi, pagaidu pieturvietu izveidi un izvietot slēgtajās pieturvietās informāciju par pieturvietas slēgšanu, kā arī norādi par tuvākās pieturvietas atrašanās vietu un izvietot pagaidu pieturvietās pagaidu kustības sarakstus.

4. Transportlīdzekļu satiksmi Gaigalas ielā, Silikātu ielā, Keramikas ielā un Tekstilnieku ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Gaigalas ielā, Silikātu ielā, Keramikas ielā un Tekstilnieku ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Švarcbergs 67012709 |